Om denne udsendelse Indhold

"Vi kan ikke stiltiende være vidner til, hvordan børn af afviste asylansøgere mistrives". Sådan lyder det i en kronik i Altinget i dag, skrevet af repræsentanter fra den danske folkekirke. Opråbet kommer ovenpå deres egne oplevelser ved deres sommerlejr for asylbørnene fra Sjælsmark Udrejsecenter. Hverken forældre eller myndigheder har nødvendigt overskud til børnene på centeret, mener de. Vi snakker med to af forfatterne bag artiklen. Skal Spanien af med kongen? Et stigende antal spaniere er utilfredse med monarkiet, og i dag afholder de studerende på 27 universiteter i Spanien en symbolsk folkeafstemning om afskaffelse. De spanske royales popularitet har blandt andet lidt siden den forhenværende kong Juan Carlos den 1.'s korruptionsskandaler og private udskejelser. Vi ser på de unge spanieres debat om monarkiet. Om ca. 40 år vil der være 867.258 ikke-vestlige borgere i Danmark. Det er en af konklusionerne i en ny undersøgelse fra Danmarks Statistik. Overskriften har fået både politikere og debattører til tasterne med en kritik og forsvar af præmissen for undersøgelsen. Hvorfor skal danskfødte efterkommere tælle med? Vi snakker med en nuværende og en tidligere kontorchef i Danmarks Statistik om brugen af statistik som et politisk værktøj. Mette Vibe Utzon og Mathias Bay Lynggaard er dagens værter. Birgitte Gadegaard redigerer. www.dr.dk/orientering

Vis mere